তাঁর সভাপতিত্বে অনুষ্ঠিত ওই বৈঠকের কার্যবিবরণীতে ব্যাংকের সার্ভিস চার্জ কমানো প্রসঙ্গে বলা হয়েছে, ‘প্রতিবেশী দেশের ব্যাংকগুলো তাদের সেবাগুলোকে বান্ডিল আকারে প্রদান করে, যাতে কাস্টমারদের কম চার্জ দিতে হয়। আমাদের দেশে কমার্শিয়াল ব্যাংকগুলো বেসিক সুবিধাগুলোর চার্জগুলোকে বান্ডিল আকারে বিনা মূল্যে প্রদান করতে পারে। যেমন ব্যাংক স্টেটমেন্ট, এসএমএস সার্ভিস, টাকা তোলা ইত্যাদি। এলসি করার জন্য বিভিন্ন হারে চার্জ ধার্য করা হচ্ছে, যা অনেক বেশি। এই চার্জগুলোর কারণে ব্যবসায়ীরা ক্ষতিগ্রস্ত হন। এক কোটি টাকার একটি এলসি করতে ৩ শতাংশ চার্জ দিতে হয়, যা অনেক বেশি। তাই এই চার্জগুলোর ধরন ও পরিমাণ কমানো দরকার। এলসি চার্জের পাশাপাশি ব্যাংকগুলো সুইফট চার্জও নিয়ে থাকে, যা অতিরিক্ত। এলসি চার্জের ক্ষেত্রে ব্যাংকগুলোকে ঊর্ধ্বসীমা তৈরি করে দিতে হবে, যা ০.২৫ শতাংশ থেকে ১ শতাংশের মধ্যে হতে পারে।’